CELEX: 62013TN0352
Language: mt
Date: 2013-07-02 00:00:00
Title: Kawża T-352/13 P: Appell ippreżentat fit- 2 ta’ Lulju 2013 minn BX mis-sentenza mogħtija fl- 24 ta’ April 2013 mit-Tribunal għas-Servizz Pubbliku fil-Kawża F-88/11, BX vs Il-Kummissjoni

31.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/39
            
         Appell ippreżentat fit-2 ta’ Lulju 2013 minn BX mis-sentenza mogħtija fl-24 ta’ April 2013 mit-Tribunal għas-Servizz Pubbliku fil-Kawża F-88/11, BX vs Il-Kummissjoni
   (Kawża T-352/13 P)
   2013/C 252/67
   Lingwa tal-kawża: l-Ingliż
   
      Partijiet
   
   
      Appellant: BX (Washington, l-Istati Uniti) (rappreżentant: R. Rata, avukat)
   
      Appellata: Il-Kummissjoni Ewropea
   
      Talbiet
   
   L-appellant jitlob li l-Qorti Ġenerali jogħġobha:
   
               —
            
            
               tannulla s-sentenza mogħtija fl-24 ta’ April 2013 mit-Tribunal għas-Servizz Pubbliku fil-Kawża F-88/11;
            
         
               —
            
            
               tannulla d-deċiżjoni kkontestata tal-Bord tal-Għażla li ma tinkludix lill-appellant fil-lista ta’ kandidati li għaddew mill-kompetizzjoni EPSO/AD/148/09-RO (ĠU 2009 C 14 A, p. 1), u
            
         
               —
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka sitt aggravji.
   
               (1)
            
            
               L-ewwel aggravju jsostni li l-konklużjoni tat-Tribunal għas-Servizz Pubbliku (punt 33 tas-sentenza) li timplika li l-appellant ma ssodisfax il-livell ta’ prova meħtieġ hija inapplikabbli f’din il-kawża.
            
         
               (2)
            
            
               It-tieni aggravju jsostni li t-Tribunal għas-Servizz Pubbliku wettaq żball ta’ liġi meta kkonstata li kandidat li l-marka inizjali tiegħu kienet ogħla mill-marka eliminatorja skont dawn il-kriterji prestabbiliti ma huwiex intitolat għal evalwazzjoni komparattiva (punt 41) għaliex:
               
                           —
                        
                        
                           skont ġurisprudenza stabbilita, kull kandidat f’kompetizzjoni EPSO għandu dritt għal evalwazzjoni komparattiva, irrispettivament mill-fatt jekk l-evalwazzjoni inizjali tiegħu teċċedix jew le l-marka eliminatorja;
                        
                     
                           —
                        
                        
                           il-bord ma osservax debitament l-obbligu tiegħu ta’ evalwazzjoni komparattiva mhux biss fil-konfront tal-appellant iżda wkoll fil-konfront tal-kandidati l-oħra kollha għall-eżami orali għaliex iż-żmien mogħti għas-sessjoni ta’ evalwazzjoni finali kien manifestament insuffiċjenti; u
                        
                     
                           —
                        
                        
                           is-sentenza appellata ma hijiex ibbażata fuq argumenti rilevanti mqajma mill-appellant u ma tiħux inkunsiderazzjoni l-inkoerenza tal-argumenti tal-appellata
                        
                     
         
               (3)
            
            
               It-tielet aggravju jsostni li l-konklużjoni tat-Tribunal għas-Servizz Pubbliku, fil-punt 45 tas-sentenza appellata, li jipprovdi li l-prinċipju ta’ ugwaljanza fit-trattament ma nkisirx, hija inkorretta.
            
         
               (4)
            
            
               Ir-raba’ aggravju jsostni li r-regoli ta’ kompożizzjoni tal-bord inkisru għaliex
               
                           —
                        
                        
                           il-kompożizzjoni tal-bord kienet żbilanċjata (il-ħames inċiż tal-Artikolu 3 tal-Anness III tar-Regolamenti tal-Persunal tal-Unjoni Ewropea):
                           
                                       —
                                    
                                    
                                       it-Tribunal għas-Servizz Pubbliku wettaq żball ta’ liġi meta kkonstata li huwa paċifiku li l-bord ikun kompost minn tliet membri matul l-eżami orali tal-appellant (punt 49 tas-sentenza appellata)
                                    
                                 
                                       —
                                    
                                    
                                       it-Tribunal għas-Servizz Pubbliku kkwota b’mod inkorrett is-sentenza Bartha vs Il-Kummissjoni biex isostni l-konklużjoni tiegħu li l-prinċipju ta’ rappreżentazzjoni bbilanċjata bejn irġiel u nisa fil-kompożizzjoni ta’ bord kien ġie osservat.
                                    
                                 
                     
                           —
                        
                        
                           il-preżenza fl-istess ħin ta’ membri permanenti u membri supplenti fil-bord matul l-eżamijiet orali wasslu f’din il-kawża għal proċedura illegali (punt 50)
                        
                     
                           —
                        
                        
                           il-prinċipju ta’ stabbiltà ta’ bord inkiser (punt 51).
                        
                     
         
               (5)
            
            
               Il-ħames aggravju jsostni li t-Tribunal għas-Servizz Pubbliku wettaq żball meta ddeċieda li l-fatti fil-kawża ma kinux jiġġustifikaw l-applikazzjoni tad-dispożizzjonijiet tal-Artikolu 87(2) tar-Regoli tal-Proċedura (punt 81) għaliex l-appellata kkonċediet li ċ-ċaħda tal-ilmenti amministrattivi preċedenti tal-appellant kienet ibbażata fuq motivażżjoni żbaljata u l-appellata għalhekk għandha tbati l-ispejjeż.
            
         
               (6)
            
            
               Is-sitt aggravju jsostni li t-talba għal danni morali kienet iġġustifikata.